Document ID: 32009D0422

ODLOČBA KOMISIJE
z dne 26. maja 2009
o spremembi Odločbe 2003/135/ES glede načrtov za izkoreninjenje klasične prašičje kuge pri divjih prašičih in cepljenja v izrednih razmerah na nekaterih območjih v Nemčiji
(notificirano pod dokumentarno številko C(2009) 3953)
(Besedilo v francoskem in nemškem jeziku je edino verodostojno)
(2009/422/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti členov 16(1) in 20(2) Direktive,
ob upoštevanju naslednjega:
(1)
Odločba Komisije 2003/135/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev proti klasični prašičji kugi v izrednih okoliščinah v Nemčiji, v zveznih deželah Spodnja Saška, Severno Porenje - Vestfalija, Porenje - Pfalško in Posarje (2), je bila sprejeta kot eden izmed številnih ukrepov za boj proti klasični prašičji kugi.
(2)
Nemčija je Komisijo obvestila o nedavnem razvoju navedene bolezni pri divjih prašičih na nekaterih območjih v zvezni deželi Porenje - Pfalško.
(3)
Na jugu zvezne države Porenje - Pfalško se poroča o novih primerih klasične prašičje kuge pri divjih prašičih. Zato je na navedenem območju treba izvajati načrte za izkoreninjenje klasične prašičje kuge in cepljenje divjih prašičev proti klasični prašičji kugi v izrednih okoliščinah.
(4)
Odločbo 2003/135/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/135/ES se nadomesti z besedilom iz Priloge k tej odločbi.
Člen 2
Ta odločba je naslovljena na Zvezno republiko Nemčijo in Francosko republiko.
V Bruslju, 26. maja 2009

Labels: 0
18
6